English: Some fair questions there. The thing to confirm, though, is that we haven't changed our viewpoint on the census - that is what shows us the figures within the strategy. We've said that at the outset, and that hasn't changed, but you can't just look at this through one eye. You have two sources of data that are telling you very different things - and, by the way, it's not the Welsh Government leading on this; the ONS does both. That's why I've asked the national statistician to explain the difference between the two in terms of looking at policy interventions that are practical and ambitious, which is the solution, and I agree with the Member about that. We have to look at the context in its entirety; one piece of data isn't sufficient. But, just to be clear, we're not disregarding what the census says, but the fact that it has happened in the time frame that it has, during COVID, is obviously something that you can't just ignore. You can't just look at this with one eye. You have to look at the broader context. We will be looking at the trajectory again in the wake of what we've seen in the census. In terms of the interventions that you mention, we have a choice, if you like - on one level a political choice, perhaps. There's a range of things that we could have held back as a response to the census that we've been doing over the past year. I've talked about some of those things today - the education workforce plan, and free lessons for people and so forth. We could have held them back, but, at the end of the day, if these figures had shown a significant increase, we'd still need to do those things and press ahead with them. So, that's the strategic decision to be taken. We need to increase the numbers even from the 900,000 that's shown in the survey. So, that's the choice that I made - to press ahead rather than to wait, and I'm sure that you agree that that's the right to do, of course. But there are things to be learned that emerge from the census. I've mentioned them already. We need to look seriously at the contribution of learning Welsh in the English-medium education system. I want to look at those regions where there has been a significant decline, such as Carmarthenshire, which, for the second time, for two censuses in a row, has shown a decline. That does cause us great concern. So, we need to look at a community level, or do more research at that level, to see exactly what's happening. I intend to undertake a series of local meetings to look into the local factors that have been relevant to that as well. But I mentioned in another context, in the committee, that we're looking again at the grant scheme to see whether it does drive the objectives that we have. So, I'm not just going to say, 'Well, we have one set of figures that show an increase, or progress'; we have to press ahead. We have some things that we've done over the last year, but there's always more that we can do, and we do intend to do, over the years to come.
Welsh: Ambell gwestiwn teg fanna. Y peth i gadarnhau ydy dydyn ni ddim wedi newid o gwbl ein safbwynt tuag at y cyfrifiad - hwnnw sydd yn dangos inni'r ffigurau o fewn y strategaeth. Rŷn ni wedi dweud hwnna ar y cychwyn cyntaf, a dyw hynny ddim wedi newid, ond gallwch chi ddim jest edrych ar hyn yn unllygeidiog. Mae dwy ffynhonnell ddata sydd yn dweud pethau gwahanol iawn wrthych chi - a, gyda llaw, nid Llywodraeth Cymru sydd yn arwain ar hyn; mae'r ONS yn gwneud y ddau. Dyna pam rôn i wedi ysgrifennu at yr ystadegydd gwladol i ofyn iddyn nhw i'n helpu ni ddeall y gwahaniaeth rhwng y ddau er mwyn edrych ar ymyriadau polisi sydd yn ymarferol ac yn uchelgeisiol yn y ffordd rwy'n cytuno gyda'r Aelod yw'r ateb ar gyfer hyn. Mae'n rhaid edrych ar y cyd-destun yn llwyr; dyw jest un darn o ddata ddim yn ddigonol. Ond jest i fod yn glir, dŷn ni ddim yn diystyru beth mae'r cyfrifiad yn ei ddweud, ond mae'r ffaith ei fod wedi digwydd yn yr amser mae wedi digwydd, yng nghanol COVID, yn amlwg yn rhywbeth na allwch chi jest ei anwybyddu. Allwch chi byth fod yn unllygeidiog am hyn. Mae'n rhaid edrych ar y cyd-destun i gyd. Byddwn ni'n edrych ar y tafl-lwybr eto yn sgil beth rŷn ni wedi'i weld yn y cyfrifiad. O ran yr ymyriadau rŷch chi'n sôn amdanyn nhw, mae gyda ni ddewis, os hoffech chi - dewis ar un lefel, efallai, sy'n dewis gwleidyddol. Hynny yw, mae ystod o bethau y gellid wedi eu dal yn ôl fel ymateb i'r cyfrifiad rŷn ni wedi bod yn eu gwneud dros y flwyddyn diwethaf. Rwyf wedi sôn am rai ohonyn nhw yn barod heddiw - y cynllun iaith strategol, y cynllun gweithlu addysg, a lot o bethau eraill o ran gwersi am ddim i bobl. Gallem ni wedi dal rheini nôl, ond, ar ddiwedd y dydd, petasai'r ffigurau yma wedi dangos cynnydd sylweddol, byddai dal angen gwneud y pethau yna a'u gyrru yn eu blaenau. Felly, dyna'r penderfyniad strategol i'w gymryd. Mae angen cynyddu'r nifer hyd yn oed o'r 900,000 sy'n cael ei ddangos yn yr adolygiad. Felly, dyna'r dewis y gwnes i - bwrw ati yn hytrach nag aros, ac rwy'n sicr eich bod chi'n cytuno mai dyna'r peth iawn i'w wneud, wrth gwrs. Ond mae yna bethau i'w dysgu sy'n dod allan o'r cyfrifiad. Rwyf wedi sôn amdanyn nhw eisoes heddiw. Mae eisiau edrych o ddifrif ar gyfraniad dysgu Cymraeg yn y system addysg Saesneg. Rwyf eisiau edrych ar y rhanbarthau hynny lle mae'r cwymp wedi bod yn sylweddol, fel sir Gaerfyrddin, sydd, am yr ail dro, dros ddau gyfrifiad, yn dangos gostyngiad. Mae hynny yn wir yn peri gofid. Felly, mae angen edrych ar lefel gymunedol, neu fwy o ymchwil gymunedol, i weld beth yn union sy'n digwydd. Rwy'n bwriadu gwneud cyfres o gyfarfodydd lleol i edrych i mewn i'r ffactorau lleol sydd wedi bod, efallai, yn berthnasol i hyn hefyd. Ond rwyf wedi sôn mewn cyd-destun arall, o flaen y pwyllgor yn ddiweddar, ein bod ni'n edrych eto ar y cynllun grantiau i weld ydy e'n wir yn gyrru'r nod sydd gennym ni. Felly, dwi ddim yn mynd i jest ddweud, 'Wel, mae gennym ni un set o ffigurau sy'n dangos cynnydd, felly dyna ni'; mae angen gweithio a bwrw yn ein blaenau. Mae gyda ni bethau rŷn ni wedi'u gwneud dros y flwyddyn diwethaf, ond mae ystod o bethau mwy y gallen ni eu gwneud, ac rŷn ni'n bwriadu eu gwneud, dros y flwyddyn nesaf hefyd.